Njoftim për konsultimin publik, lidhur me:

[bookmark: _Hlk233792633]Projektligjin “Për mbarështimin racor, tregtimin dhe hyrjen në vend të kafshëve të racës dhe produkteve të tyre gjerminale”.

Ministria e Bujqësisë dhe Zhvillimit Rural, fton qytetarë, ekspertë të fushës, shoqata dhe përfaqësues të tjerë të publikut të interesuar për të kontribuar përgjatë procesit të konsultimit publik të projektligjit “Për mbarështimin racor, tregtimin dhe hyrjen në vend të kafshëve të racës dhe produkteve të tyre gjerminale”.

[bookmark: _Hlk238482886]Projektligji ka për qëllim krijimin e një kuadri të unifikuar rregullator për mbarështimin racor, tregtimin dhe hyrjen në vend të kafshëve të racës dhe produkteve të tyre gjerminale, duke përcaktuar rregullat zooteknike dhe gjenealogjike, përgjegjësitë institucionale dhe mekanizmat e kontrollit zyrtar, në përputhje me standardet e Bashkimit Evropian.
Objektivat kryesore që synohen të arrihen nëpërmjet këtij projektligji, përfshijnë:
a) [bookmark: _Hlk238483215]përafrimin me acquis të BE-së në fushën e mbarështimit racor (veçanërisht me Rregulloren (BE) 2016/1012), duke krijuar bazën ligjore për zbatimin në praktikë;
b) njohjen dhe mbikëqyrjen e shoqërive të racës dhe operacioneve racore, si dhe miratimin/monitorimin e programeve racore;
ç)  garantimin e integritetit të librave dhe regjistrave të racës, si dhe pranimin për punë racore të kafshëve të racës dhe produkteve të tyre gjerminale;
c) realizimin e testimit të performancës dhe vlerësimit gjenetik, përmes rregullave të unifikuara dhe raportimit të kontrolluar të të dhënave;
d) standardizimin e lëshimit, formatit dhe përmbajtjes së certifikatave zooteknike;
dh)  ruajtjen dhe ripërtëritjen e racave autoktone dhe diversitetit gjenetik, si dhe 
parashikimin e masave mbështetëse në përputhje me legjislacionin përkatës;
e) rritjen e transparencës, gjurmueshmërisë dhe besueshmërisë së të dhënave zooteknike përmes Regjistrit Kombëtar të të Dhënave Zooteknike (RDKZ), të lidhur me sistemin RUDA (matrikullimi).

Efektet e pritshme: 
Efektet e pritshme nga miratimi dhe zbatimi i projektligjit përfshijnë, ndër të tjera:

a) vendosjen e rregullave të qarta për njohjen e subjekteve racore dhe për miratimin/mbikëqyrjen e programeve racore;
b) krijimin e bazës ligjore për administrimin e të dhënave zooteknike (përfshirë testimin e performancës dhe vlerësimin gjenetik) dhe për lidhjen e tyre me sistemin e identifikimit të kafshëve (RUDA) nëpërmjet Regjistrit Kombëtar të të Dhënave Zooteknike (RDKZ);
c) standardizimin e certifikatave zooteknike dhe rritjen e besueshmërisë për tregti dhe hyrje në vend të kafshëve dhe produkteve gjerminale;
ç) forcimin e mekanizmave të kontrolleve zyrtare, masave korrigjuese dhe sanksioneve në rast mospërputhjeje;
d) mbrojtjen dhe ripërtëritjen e racave autoktone dhe diversitetit gjenetik, duke krijuar instrumente për programe kombëtare dhe mbështetjen përkatëse;
dh) përmirësimin gradual të produktivitetit dhe të vlerës së shtuar të prodhimeve blegtorale, përmes praktikave të kontrolluara të përzgjedhjes dhe riprodhimit.


Ministria e Bujqësisë dhe Zhvillimit Rural do të përmbledhë të gjitha sugjerimet dhe komentet tuaja dhe do të japë arsyet për mënyrën se si ato janë reflektuar ose jo në projektakt.

Kontributet tuaja do të konsiderohen përgjatë procesit të përmirësimit të mëtejshëm të projektaktit.









· Kohëzgjatja e konsultimeve: 

Konsultimi publik do të zgjasë (20 ditë pune), nga data 31 gusht 2026 deri më 28 shtator 2026.

Mund të merrni pjesë në procesin e konsultimeve publike duke dërguar komente/kontribute për projektaktin:

 - Duke plotësuar formularin online të Regjistrin Elektronik për projektligjin, në adresën elektronike: http://www.konsultimipublik.gov.al: 

- Me email duke dërguar propozimet/sugjerimet tuaja në adresën e koordinatorit të konsultimit publik për Ministrinë e Bujqësisë dhe Zhvillimit Rural, në adresën :Kjara.Vogli@bujqesia.gov.al .


Më poshtë gjendet linku i publikimit për: 

Projektligjin “Për mbarështimin racor, tregtimin dhe hyrjen në vend të kafshëve të racës dhe produkteve të tyre gjerminale”


https://konsultimipublik.gov.al/Konsultime/Detaje/1043






